stanford-oval/wikipedia huggingface dataset:
Metroid
Kehitys

Julkaisunsa aikoihin Metroid ei saavuttanut mainittavaa suosiota Japanissa. Nintendo päätti kuitenkin julkaista pelin myös Yhdysvalloissa, jossa siitä tuli myyntimenestys .
Metroid oli aikanaan merkittävä videopeli, koska sen päähenkilö oli nainen. Aikakauden peleissä naishahmot olivat usein pulaan joutuneita ja avuttomia. Päähahmon sukupuolta ei kuitenkaan paljastettu ennen pelin loppua, ja silloinkin vain, jos pelaaja pelasi pelin loppuun tarpeeksi nopeasti. Pelin ohjekirjassa kerrotaan vain Samuksen olevan avaruusmetsästäjä, ja hänen tarkemman henkilöllisyytensä olevan arvoitus.
Alkuperäinen Metroid on avattava bonuskohde Nintendo GameCuben Metroid Prime -pelissä. Vuonna 2004 Nintendo julkaisi Metroid: Zero Missionin Game Boy Advancelle. Kyseessä oli alkuperäisen pelin uusintaversio. Pelin mukana tuli myös avattavana bonuskohteena emuloitu versio samasta pelistä. Samana vuonna Nintendo julkaisi alkuperäisen Metroidin Game Boy Advancelle osana NES Classics -pelisarjaa. Peli oli myös yksi marraskuussa 2016 julkaistun Nintendo Classic Mini -pelikonsolin peleistä.
Kehitys > Salasanasysteemi

Metroid oli yksi ensimmäisistä videopeleistä, joka käytti pelitilanteen tallentamiseen salasanoja. Famicom Disk Systemin versio mahdollisti tallentamisen levylle, mutta eurooppalainen ja yhdysvaltalainen versio julkaistiin kasetilla. Kun Samuksen elämä kuluu loppuun, peli antaa pelaajalle salasanan. Salasanan avulla pelaaja voi jatkaa peliä myöhemmin samasta kohdasta. Myöhemmissä peleissä salasana-toimintoa ei ole enää käytetty pelin tallentamiseen.
Vastaanotto

Mikrobitin Jukka Tapanimäki antoi pelille kahdesti 84 pistettä sadasta.
Aiheesta muualla

Virallinen Metroid-pelisarjan kotisivu (englanniksi)
Metroid MobyGamesissa (englanniksi)
Metroidin historia (Arkistoitu – Internet Archive) (englanniksi)
Metroid-spesiaali Suomen Nintendon sivuilla
-pelisarja
| --- | --- |
Pääsarja:   Metroid  II: Return of Samus  Super Metroid  Fusion  Zero Mission  Other M  Samus Returns  Dread 
Prime-sarja:   Metroid Prime  Pinball  Hunters  Prime 2: Echoes  Prime 3: Corruption  Trilogy  Federation Force  Prime 4: Beyond 
Hahmot:   Samus Aran  Ridley  Kraid  Mother Brain  Adam Malkovich  Sylux 
Tapahtumapaikat:   Zebes  SR-388  Tallon IV 
Samus Aran saa ensimmäisen kykynsä, Maru Marin.
Mumbain yliopisto

| Mumbain yliopisto |
| --- | --- |

Perustettu:  1857
Tyyppi:  julkinen
Sijainti:  Mumbai,  Intia
Mumbain yliopisto on Intian Mumbaissa toimiva yliopisto. Se on Intian ensimmäisiä yliopistoja. Se perustettiin vuonna 1857 samaan aikaan kuin Kalkutan ja Madrasin yliopisto. Yliopistot perustettiin Englannin Itä-Intian kauppakomppanian aloitteesta.
Michiganin osavaltionyliopisto

| Michiganin osavaltionyliopisto> Michigan State University |
| --- | --- |

Motto:  Advancing Knowledge. Transforming Lives.
Perustettu:  12. helmikuuta 1855
Tyyppi:  julkinen
Säätiön varat:  1,05 miljoonaa dollaria
Opiskelijoita:  38 996 (undergraduate, 2017)
Jatko-opiskelijoita:  11 023 (2017)
Sijainti:  East Lansing, Michigan  Yhdysvallat
Maskotti:  Sparty
Sivusto:  www.msu.edu
Michiganin osavaltionyliopisto (Michigan State University, MSU) on vuonna 1855 perustettu yliopisto East Lansingissa, Michiganissa, Yhdysvalloissa. Siellä opiskeli vuonna 2017 50 019 opiskelijaa, joka teki opistosta Yhdysvaltojen kahdeksanneksi suurimman. Opetushenkilökuntaa yliopistossa oli samaan aikaan 5 666 henkilöä.
Michiganin osavaltionyliopisto tarjoaa myös korkeimman NCAA-tason yliopistourheilua. Yliopiston joukkueita kutsutaan nimellä Spartans.
Mick Thomson

Mick Thomson Slipknot-maskissaan.
| Mick Thomson> Michael |
| --- | --- |
 Mick Thomson Maskissaan
Henkilötiedot
Koko nimi:  Michael Gordon Thomson
Syntynyt: 3.11.1973
Ammatti:  Basisti
Muusikko
Taiteilijanimi:  #7 ja Seventh Anger 
Tyylilajit:  metallimusiikki, alternative metal, nu metal ja death metal 
Soittimet:  Basso-kitara
Yhtyeet:  Slipknot
  [ Muokkaa Wikidatassa ] [ ohje ]  
Mickael Gordon Thomson (s. 3. marraskuuta 1973) on Slipknot-metalliyhtyeen kitaristi. Thomson on soittanut Slipknotissa vuodesta 1996, ja hänen ensimmäinen virallinen albuminsa yhtyeen riveissä oli vuonna 1999 julkaistu Slipknot. Ennen Slipknotia Thomson soitti Body Pit -nimisessä yhtyeessä. Ennen ammattimuusikon uraa Thomson toimi kitaranopettajana.
Thomson on tatuoinut vasempaan kyynärvarteensa tekstin "seven" (suom. seitsemän), joka tarkoittaa hänen järjestysnumeroaan Slipknotissa. Mick
Soittimet ja välineet > Kitarat

Mick Thomson soitti Slipknotin demolevyllä Mate.Feed.Kill.Repeat. ja Slipknot-albumilla Jacksonin King V- ja Dinky-mallisilla kitaroilla.
Thomson siirtyi Iowa-studioalbumin jälkeen soittamaan B.C. Richin Warlock- ja Bich Mick7 -nimikkomalleilla. Hänen B.C. Rich Warlock -kitaransa otelautaan on upotettu kirjaimet HATE (suom. VIHA).
Uuden albumin ja sponsorisopimuksen myötä kitaraksi vaihtui Ibanez MTM1, Thomsonin uusi nimikkomalli. Teksti "seven" on kirjailtu hänen käyttämiensä Ibanez-kitaroiden otelautoihin.
Kiertueilla Mick Thomson käyttää edelleen myös vanhoja B.C. Rich -kitaroitaan. Thomson on aina käyttänyt kitaroissaan EMG:n mikrofoneja, tallamikrofonina EMG 81:a ja kaulamikrofonina EMG 60:a.
Uusissa Ibanez MTM1 kitaroissa on Seymour Duncan "blackout" aktiivimikrofonit.
Soittimet ja välineet > Kitaraefektit

Ibanez Tube Screamer -säröpedaali
BOSSin multiefekti
BOSS Super Overdive -säröpedaali
Dunlop Jimi Hendrix Octave Fuzz -efektipedaali
Electro Harmonix Bas Balls -autowah-wahpedaali
Sonyn langattomat lähettimet ja vastaanottimet
Soittimet ja välineet > Vahvistimet

Mick Thomson käyttää nykyään Rivera KR-7 -vahvistinta ja Riveran kaiutinkaappeja. KR-7 on Mick Thomsonin nimikkovahvistinmalli ja se perustuu Rivera Knucklehead Reverb -vahvistimeen, jota on muokattu Thomsonin ja valmistaja Paul Riveran vaatimusten mukaiseksi. Etenkin vahvistimen keskiäänialuetta ja alarekisterin taajuuksia on korostettu Slipknotin ja Thomsonin alavireisen kitarasoundin tuottamiseksi.
Muita Mick Thomsonin käyttämiä vahvistimia:
VHT Pitbull -putkivahvistin
Marshall JMP-1 etuvahvistin
Erilaisia Mesa Boogien valmistamia putkivahvistimia
Line 6 Spider II -transistorikombovahvistin
Carvinin kaiutinkaapit
Aiheesta muualla

Slipknotin viralliset kotisivut (Arkistoitu – Internet Archive)
Slipknot
| --- | --- |
Albumit:  Slipknot – Iowa – Vol. 3: The Subliminal Verses –  All Hope Is Gone - .5: The Gray Chapter - We Are Not Your Kind - The End, So Far
Muut julkaisut:  9.0: Live | Luettelo Slipknotin demoista
Katso myös:  Stone Sour - Murderdolls - DJ Starscream - Roadrunner United - Korn - Ministry
Mumia Abu-Jamal

Mumia Abu-Jamal (syntymänimeltään Wesley Cook, s. 24. huhtikuuta 1954 Philadelphia, Pennsylvania) on yhdysvaltalainen henkilö, joka tuomittiin vuonna 1982 poliisi Daniel Faulknerin murhasta kuolemaan. Oikeudenkäyntiä on kuitenkin usein syytetty puolueelliseksi ja Abu-Jamalin saama kuolemantuomio nousikin nopeasti kansainväliseksi Cause célèbreksi. Abu-Jamalin tapausta on tutkittu myöhemmin uudelleen, viimeksi vuonna 2011, jolloin liittovaltion valitustuomioistuin totesi hänet jälleen syylliseksi. Tuomioistuin kuitenkin muutti hänen saamansa kuolemantuomion elinkautiseksi ilman mahdollisuutta ehdonalaiseen.
Ennen tuomiotaan Abu-Jamal toimi radiotoimittajana ja mustien radiotoimittajien asemaa ajaneen organisaation johtajana. Hän oli myös Mustien pantterien jäsen vuoteen 1970 asti.
Käännös suomeksi
Mikael Lustig

| 0 | 1 | 2 |
| --- | --- | --- |

Henkilötiedot
Koko nimi: Carl Mikael Lustig
Syntymäaika: 13. joulukuuta 1986 (ikä 37)
Syntymäpaikka: Umeå, Ruotsi
Pelipaikka: oikea puolustaja
Pituus: 189 cm
Seura
Seura: AIK
Junioriseurat
:  Sandåkerns SK
Seurat
| Vuodet | Seura | O (M) |
| 2005 2005–2008 2008–2011 2012–2019 2019–2020 2020– |  Umeå  GIF Sundsvall  Rosenborg  Celtic  Gent  AIK | 34 (1) 81 (8) 95 (14) 160 (13) 16 (0) 20 (2) |
Maajoukkue
| 2008– |  Ruotsi | 93 (6) |
 Seurajoukkueuran tilastot kattavat vain kansalliset sarjat, päivitetty 28. toukokuuta 2021.  Maajoukkueuran tilastot päivitetty 28. kesäkuuta 2021.
Carl Mikael Lustig (s. 13. joulukuuta 1986 Uumaja, Ruotsi) on ruotsalainen jalkapalloilija. Hän edustaa kotimaassaan AIK:ta. Hän on Ruotsin lisäksi pelannut Norjassa, Skotlannissa ja Belgiassa. Lustig pelaa oikeana puolustajana.
Ura

Lustig debytoi Allsvenskanissa kaudella 2005 GIF Sundsvallin riveissä ja pelasi kaudella kahdeksan ottelua tehden kaksi maalia. Seura putosi seuraavaksi kahdeksi kaudeksi sarjatasoa alaspäin ja Lustig jatkoi seurassa pelaten 60 ottelua. Kaudeksi 2008 seura nousi takaisin Allsvenskaniin ja Lustig oli joukkueen avainpelaajia.
Lustig teki kesällä 2008 sopimuksen norjalaisen Rosenborgin kanssa. Hän nousi seuran avauskokoonpanoon ja teki kausilla 2009 ja 2010 neljä maalia ja voitti Tippeligaenin mestaruuden. Kaudella 2011 hän teki viisi maalia. Kaikkiaan hän pelasi Norjan pääsarjassa 95 ottelua ja teki niissä 14 maalia. Hän pelasi Eurooppa-liigassa kahdeksan ja sitä edeltäneessä UEFA-cupissa kuusi ottelua. Rosenborg-vuosina Lecce ja West Ham United esittivät kiinnostuksensa Lustigia kohtaan.
Vuonna 2012 Lustig siirtyi skotlantilaisseura Celticiin, jossa hän pelasi 7,5 kautta. Hän pelasi Skotlannin Valioliigassa 160 ottelua ja teki niissä 13 maalia. Hän voitti kahdeksan kertaa liigamestaruuden, neljä kertaa Skotlannin cupin ja neljä kertaa liigacupin. Hän pelasi Celticin joukkueessa 25 Mestarien liigan ja 16 Eurooppa-liigan ottelua. Eurooppa-liigassa hän teki yhden maalin ja Mestarien liigan karsinnoissa kaksi maalia.
Kauden 2019–2020 Lustig edusti belgialaista Gentiä. Hän pelasi Jupiler Pro Leaguessa 16 ja Eurooppa-liigassa seitsemän ottelua. Kesällä 2020 hän palasi Ruotsiin.
Lustig edusti Ruotsia alle 21-vuotiaiden EM-kilpailuissa vuonna 2009, jotka olivat Ruotsin kotikisat. Hän debytoi A-maajoukkueessa tammikuun 2008 ystävyysottelussa Yhdysvaltoja vastaan. Hän teki ensimmäisen maalinsa maajoukkueessa maaliskuussa 2011 EM-kisojen karsintaottelussa Moldovaa vastaan. Hän on pelannut maajoukkueessa 93 ottelua ja tehnyt niissä kuusi maalia. Hän pelasi kaksi ottelua EM-kilpailuissa 2012, yhden ottelun EM-kilpailuissa 2016 ja neljä ottelua MM-kilpailuissa 2018. Kesän 2021 EM-kilpailuissa hän on pelannut kaikki kolme alkulohko-ottelua avauskokoonpanossa.
Saavutukset

Norjan liigamestaruus: 2009, 2010
Skotlannin liigamestaruus: 2012, 2013, 2014, 2015, 2016, 2017, 2018, 2019
Skotlannin cupin voitto: 2013, 2017, 2018, 2019
Skotlannin liigacupin voitto: 2015, 2017, 2018, 2019
Aiheesta muualla

Kuvia tai muita tiedostoja aiheesta Mikael Lustig Wikimedia Commonsissa
Ruotsin joukkue – Jalkapallon EM-kilpailut 2012
1 Isaksson |
2 Lustig |
3 Mellberg |
4 Granqvist |
5 M. Olsson |
6 Elm |
7 Larsson |
8 Svensson |
9 Källström |
10 Ibrahimović |
11 Elmander |
12 Wiland |
13 J. Olsson |
14 Hysén |
15 Antonsson |
16 Wernbloom |
17 Safari |
18 Holmén |
19 Bajrami |
20 Toivonen |
21 Wilhelmsson |
22 Rosenberg |
23 Hansson |
Valmentaja Hamrén
Ruotsin joukkue – Jalkapallon EM-kilpailut 2016
1 Isaksson |
2 Lustig |
3 Johansson |
4 Granqvist |
5 Olsson |
6 Forsberg |
7 Larsson |
8 Ekdal |
9 Källström |
10 Ibrahimović |
11 Berg |
12 Olsen |
13 Jansson |
14 Lindelöf |
15 Hiljemark |
16 Wernbloom |
17 Augustinsson |
18 Lewicki |
19 Kujović |
20 Guidetti |
21 Durmaz |
22 Zengin |
23 Carlgren |
Valmentaja Hamrén
Ruotsin joukkue – Jalkapallon MM-kilpailut 2018
1 Olsen |
2 Lustig |
3 Lindelöf |
4 Granqvist |
5 Olsson |
6 Augustinsson |
7 Larsson |
8 Ekdal |
9 Berg |
10 Forsberg |
11 Guidetti |
12 Johnsson |
13 Svensson |
14 Helander |
15 Hiljemark |
16 Krafth |
17 Claesson |
18 Jansson |
19 Rohdén |
20 Toivonen |
21 Durmaz |
22 Kiese Thelin |
23 Nordfeldt |
Valmentaja Andersson
Ruotsin joukkue – Jalkapallon EM-kilpailut 2020
1 Olsen |
2 Lustig |
3 Lindelöf |
4 Granqvist |
5 Bengtsson |
6 Augustinsson |
7 S. Larsson |
8 Ekdal |
9 Berg |
10 Forsberg |
11 Isak |
12 Johnsson |
13 Svensson |
14 Helander |
15 Sema |
16 Krafth |
17 Claesson |
18 Jansson |
19 Svanberg |
20 Olsson |
21 Kulusevski |
22 Quaison |
23 Nordfeldt |
24 Danielson |
25 J. Larsson |
26 Cajuste |
Valmentaja Andersson
Minja Koski

Minja Koski (s. 4. marraskuuta 1982 Kuhmo) on suomalainen laulaja-lauluntekijä ja näyttelijä.
Koski on näytellyt muun muassa lahtelaisessa Teatteri Vanha Jukossa. Texicalli Records julkaisi Kaj Chydeniuksen ja Kosken albumin Myrskylinnut syksyllä 2014. Koski on laulanut myös Kaj Chydeniuksen kokoelma-albumeilla.
Vuodesta 2017 Koski on julkaissut musiikkia artistinimellä M. M on julkaissut viisi albumia: Tehtaantyttö (2017), Näytän missä asun (2019), Punainen ovi (2020), Lauluja 1960-luvulta (2022) ja Mustarastaat tulivat (2024). Soundi antoi Tehtaantyttö-debyytille täydet viisi tähteä, ja MTV valitsi sen vuoden 2017 parhaaksi kotimaiseksi albumiksi. Näytän missä asun -albumi valittiin vuonna 2019 Emma-ehdokkaaksi kriitikoiden valinta -kategoriassa. Minja Koski oli myös ehdolla 2020 Teosto-palkinnon saajaksi Näytän missä asun -albumin sävellyksistä ja sanoituksista.
Yhdessä laulaja Mikael Saaren ja Lumos-jousikvartetin kanssa Koski julkaisi vuonna 2022 Göstan joululaulut -albumin Gösta Sundqvistin tekemistä joululauluista.  6.9.2024 sama työryhmä julkaisi Göstan parhaat -albumin.
Koski on kirjoittanut myös kaksi lastennäytelmää, Ystävienpäivä (2012) sekä YstävienSPORTTIpäivä (2017), ja säveltänyt musiikkia näyttämöteoksiin.
Diskografia > Studioalbumit

Kaj Chydenius, Minja Koski: Myrskylinnut (Texicalli Records, 2014)
M: Tehtaantyttö (Solina Records, 2017)
M: Näytän missä asun (Solina Records, 2019)
M: Punainen ovi (Solina Records, 2020)
M: Lauluja 1960-luvulta (Solina Records, 2022)
Minja Koski, Mikael Saari & Lumos-kvartetti: Göstan joululaulut (Texicalli Records, 2022)
M: Mustarastaat tulivat (Playground Music, 2024)
Minja Koski, Mikael Saari & Lumos-kvartetti: Göstan parhaat (Texicalli Records, 2024)
Diskografia > Singlet

Kaarina (2017)
Tehtaantyttö (2017)
Lampi (2017)
Kuolleen naisen maalauksia (2017)
Miljoonatalon lapset (2018)
Puhu mut pyörryksiin (2018)
Kivillä ja kannoilla (2019)
Jos tulen takaisin (2019)
Anne Neville ja auringonpimennys (2019)
Punainen ovi (2020)
Se tuli mua vastaan (2020)
Korallien alle (2021)
Sinun omasi (2021)
Tanssilaulu (2021)
Maailmain (2022)
Molotovin Coctail (2023)
Seitsemältä niityltä (2023)
Ounasjoen Ainoja (2023)
Valvotaan koko yö (2024)
Aiheesta muualla

M - Official
Mulkkusaaret

| Mulkkusaaret> Maantiede |
| --- | --- |
Sijainti:  64°22′10″N, 027°42′35″E
Vesialue:  Oulujärvi
Saaria yht.:  3
Pinta-ala:  n. 0,05 km²
Valtio
Valtio:  Suomi
Kunta:  Paltamo
Väestö
Väkiluku:  asumaton
Mulkkusaaret ovat kolme lähekkäistä Paltamoon kuuluvaa saarta Oulujärvellä. Saaret sijaitsevat Oulujärven Paltaselällä Tevän saaren koillispuolella, noin viisi kilometriä Melalahden kylältä eteläkaakkoon ja noin yhdeksän kilometriä Kajaanin Paltaniemen kylältä pohjoiskoilliseen. Saaret muodostavat noin 500 metriä pitkän koillis-lounaissuuntaisen peräkkäisten saarten ketjun. Saarten yhteenlaskettu pinta-ala on noin viisi hehtaaria. Saaria peittää pääasiassa havumetsä, ja osa saarten rannasta on avokalliota. Eteläisimmän saaren länsirannalla on laavu.
Mittateoria

Mittateoria on matematiikan ala, joka tutkii sigma-algebroja, mittoja, ulkomittoja, mitallisia funktioita ja integraaleja. Mittateoriaa käytetään erityisen paljon analyysissä ja todennäköisyyslaskennassa.
Historiaa

Mittateoria on alun perin kehittynyt ongelmasta määritellä vaikeille joukoille 'koko', jota voisi intuitiivisesti ajatella esimerkiksi pinta-alana/tilavuutena. Mittateoreettisia ajatuksia esiintyi jo antiikin Kreikassa, kun Arkhimedes halusi määrittää tarkkaa arvoa ympyrän pinta-alalle. Hän itse asiassa kehitti alkeellista integrointia muistuttavan ekshaustiomenetelmän. Kuitenkin itse ala on 1900-luvun keksintö. Mittateorian pioneereihin kuuluu muun muassa Henri Lebesgue, Georg Cantor, Émile Borel, Constantin Carathéodory ja Alfréd Haar. Henri Lebesgue kehitti muun muassa vallankumouksellisen Lebesguen mitan ja -integraalin, joiden historiasta on enemmän artikkelissa Henri Lebesgue. Georg Cantor ja Émile Borel määrittelivät myöhemmin mitalliset joukot ja Borel-joukot. Constantin Carathéodory kehitti mittateorian yleistä teoriaa määrittelemällä muun muassa ulkomitan ja yleisen mitan. Alfred Haar tunnetaan Haarin mitasta, jonka avulla voidaan määritellä eräänlainen intuitiivisesti pinta-alan/tilavuuden kaltainen käsite lokaalikompakteihin topologisiin ryhmiin.
Osoittautuikin, että mittateorian määritelmät sopivat hyvin vastaamaan monimutkaisten ja patologisten joukkojen geometriaan. Sillä pystyttiin määrittelemään joukoille muun muassa dimensio, joka kertoo enemmän joukon hienorakenteesta kuin esimerkiksi perinteinen topologinen dimensio. Tästä enemmän artikkelissa Hausdorffin dimensio. Itse asiassa vuonna 1919 A.S. Besicovitš kehitti geometrisen mittateorian vastaamaan joukkojen ja mittojen geometrisiin kysymyksiin.
Mittateoriasta on ollut sovelluksissa paljon hyötyä. Mittateorian synty mullisti muun muassa todennäköisyyslaskennan. Andrei Kolmogorov kehitti todennäköisyyslaskennalle mittateoreettiset aksioomat ja määritteli todennäköisyyden mittana ja tapahtumat sigma-algebrana. Nykyään todennäköisyyslaskennan mittateoreettista tutkimusta kutsutaan todennäköisyysteoriaksi.
Käsitteitä

Sigma-algebra
Mitta
Ulkomitta
Mittaintegraali
Mitallisuus
Merkkinen mitta
Borelin joukot
Carathéodoryn konstruktio
Borel-mitat
Radon-mitat
Lebesguen mitta
Hausdorffin mitta
Hausdorffin dimensio
Jordanin mitta
Diracin mitta
Massadistribuutio
Lebesgue–Stieltjes-integraali
Riemannin integraali
Epäoleellinen integraali
Todennäköisyysteoria
Todennäköisyyden aksioomat
Kirjallisuutta

Thompson, Jan & Martinsson, Thomas: Matematiikan käsikirja.  Helsinki:  Tammi, 1994.  ISBN 951-31-0471-0.
Aiheesta muualla

Wikimedia Commonsissa on kuvia tai muita tiedostoja aiheesta .
MathWorld. Measure
MathWorld. Almost Everywhere
MathWorld. Integral
MathWorld. Hölder's Inequalities
(Arkistoitu – Internet Archive) Henri Léon Lebesgue (28 juin 1875 [Rennes] – 26 juillet 1941 [Paris]) (ranskaksi)
Mew (Pokémon)

| Mew |
| --- | --- |

Ensimmäinen peli:  Pokémon Red ja Green
Ensiesiintyminen:  Pokémon – Mewtwon vastaisku
Luoja:  Shigeki Morimoto
Lisää peliartikkeleitavideopelien teemasivulla
Mew (jap. ミュウ, Myū) on yksi kuvitteellisista Pokémon-lajeista Nintendon ja Game Freakin Pokémon-tuoteperheessä. Pokémonin loi alun perin Satoshi Tajiri. Mew on pieni pinkin värinen kissaeläinmäinen Pokémon, joka on tyypiltään meedio. Game Freakin ohjelmoija Shigeki Morimoto lisäsi sen peliin alun perin salaisena hahmona. Sen olemassaolo synnytti huhuja ja myyttejä, mikä osaltaan lisäsi pelisarjan suosiota. Aluksi se oli hankittavissa vain Pokémonien jakamistilaisuuksista.
Piirteet

Sen kuono on lyhyt ja leveä, ja sillä on kolmiomaiset korvat ja suuret, siniset silmät. Sillä on kolmisormisilla tassuilla varustetut lyhyet raajat, suuret takajalat ja soikeanmuotoiset merkinnät sen jalkapohjissa, sekä sen pitkä, ohut häntä päättyy munanmuotoiseen kärkeen. Sen turkki on niin hienoa ja ohutta, että sen pystyy näkemään vain mikroskoopin avulla.
Kuten elokuvista Mewtwon vastaisku ja Lucario and the Mystery of Mew käy ilmi, Mew näyttää osoittavan merkkejä älykkyydestä, uteliaisuudesta, leikkisyydestä, ja jopa epäitsekkyydestä. Se on uskomattoman mukautuva, pystyessään kulkemaan vapaasti sekä ilmassa että veden alla. Tämän lisäksi se voi luoda pinkinvärisen energiasuojan ympärilleen itseänsä suojaamaan. Ennen klooninsa Mewtwon luomista Mewtä pidettiin yksin kaikkein voimakkaimpana Pokemonina.
Cinnabar Islandin Pokémon Mansionista löytyvät raportit kertovat tieteellisistä tutkimusmatkoista, joiden aikana Mew olisi havaittu Guyanassa, Etelä-Amerikassa, paikassa jossa se ensimmäisen kerran löydettiin. Koska Mew pystyy tekemään tahtonsa avulla itsestään näkymättömän, hyvin harva ihminen on tietoisesti nähnyt sen. Tämä taas on johtanut siihen että monet tutkijoista ovat pitäneet sitä sukupuuttoon kuolleena tai vaihtoehtoisesti pelkkänä kangastuksena. Se näyttäytyy ainoastaan puhdassydämisille ihmisille.
Mew Glitch

Pokémon Red-, Blue- ja Yellow-peleissä Mew on mahdollista napata ns. Mew Glitchin avulla. Tämä ohjelmointivirhe ei esiinny muissa peleissä, kuten näiden pelien parannelluissa versioissa FireRedissä eikä LeafGreenissä.
Suomessa Mew’n pystyi saamaan virallisesti 25. marraskuuta 2000 Club Nintendon järjestämä Mew-lataustapahtuma Helsingin Tennispalatsissa. Jono kiersi koko rakennuksen ympäri ja tapahtumassa jaettiin noin 2000 Mew’ta. Jakamatta jäi noin 600 Mew’ta, jotka Club Nintendo jakoi postitse alkuvuodesta 2001. Tällöin Club Nintendolle Mew’n vuoksi lähetetyssä Pokémon-pelikasetissa ollut yleinen Pokémon, kuten Magikarp, vaihdettiin Mew’hun. Laillisesti hankitun Mew’n mukana sai aitoustodistuksen, jossa oli mainittu Mew’n ID-numero. Lisäksi laillisen Mew'n OT:nä (Original Trainer) luki ”FINLAND”.
Mew pelien ulkopuolella > Anime

Pokémon-animessa Mew teki ensiesiintymisensä ensimmäisessä Pokémon-elokuvassa. Elokuvan aikana Mew päättyy vaeltaessaan klooninsa Mewtwon rakentamalle palatsille ja joutuu taisteluun tätä vastaan.
Mew esiintyi myös elokuvassa Lucario and the Mystery of Mew, jossa se nähtiin oman muotonsa lisäksi myös moneksi muuksi Pokémoniksi muuntautuneena. Elokuvan aikana se pakenee Kidd Summersia, joka yrittää kiinnittää siihen paikannuslaitetta seuratakseen sitä, ja vie samalla mukanaan Ashin Pikachun ja Rakettiryhmän Meowth’n mukanaan. Mew lähes kuolee elokuvan lopussa, mutta Lucario uhraa oman henkensä pelastaakseen Mew’n.
Pokémonin kymmenvuotista taivalta juhlistaneessa TV-elokuvassa The Mastermind of Mirage Pokémon esiintyy tohtori Yung -nimisen tieteilijän luoma keinotekoinen ”Mirage Mew”. Toisin kuin muilla Yangin luomilla ”Mirage-Pokémoneilla”, Mirage Mew’lla oli sielu, eikä Yang voinut hallita sitä. Mew auttoi Ashiä ja kumppaneita tuhoamaan Yangin luoman äärimmäisen voimakkaan Mirage-Mewtwon.
Mew on tehnyt pienimuotoisia esiintymisiä myös Pokémon 2: Yhden voimalla -elokuvassa (keräilykortin muodossa), Mewtwon paluu -erikoisjaksossa sekä Rakettiryhmän Meowth’n fantasiassa jaksossa Vanha kunnon Rakettiryhmä! (A Lean Mean Team Rocket Machine).
Mew pelien ulkopuolella > Manga

Mew esiintyy Pokémon Adventures -mangassa, jossa se tunnetaan myös ”Henkipokémonina”. Mangan ensimmäisessä kappaleessa Rakettiryhmän jäsenet yrittävät saada Mew’n kiinni käyttääkseen sen DNA:ta Mewtwon kloonaamiseen. Myös kouluttaja Red yrittää napata sen, mutta tuloksetta. Myöhemmin hän ja kouluttaja Blue estävät yhdessä Rakettiryhmän aikeet tämän Pokémonin nappaamisesta.
Aiheesta muualla

Mew - Bulbapedia (englanniksi)
Mew - Serebii.net (englanniksi)
Mew löydettynä ns. Mew Glitchin avulla.
Mulkuanjärvi

| Mulkuanjärvi |
| --- | --- |
Valtiot:  Suomi
Paikkakunta:  Järvikylä, Siikalatva
Koordinaatit:  64°16′30″N, 26°35′00″E
Järvinumero:  57.052.1.001 
Mittaustietoja
Pinnankorkeus:  111,4 m 
Rantaviiva:  7,99 km 
Pinta-ala:  0,66 km² 
 fiMulkuanjärvi 
Mulkuanjärvi on Siikalatvan Järvikylässä sijaitseva järvi, jonka korkeus merenpinnasta on 111 metriä ja pinta-ala noin 0,7 km². Järvessä olevia lahtia ovat Kärkkäälänlahti, Kankaanlahti, Säynäjälahti ja Kotilahti.
Mulkuanjärven eteläkärkeen laskee Eteläjoki. Järven vedet laskevat Mulkuanjoen kautta Siikajokeen.
Michigan Stadium

| Michigan Stadium> "The Big House" |
| --- | --- |

Rakennuksen tiedot
Sijainti:  Ann Arbor, Michigan, Yhdysvallat
Koordinaatit:  42°15′57″N, 83°44′55″W
Omistaja:  Michiganin yliopisto
Hoitaja:  Michiganin yliopisto
Käyttäjät
 Michigan Wolverines 
Lisää rakennusartikkeleitaArkkitehtuurin teemasivulla
Michigan Stadium on jalkapallostadion Ann Arborin kaupungissa Michiganin osavaltiossa Yhdysvalloissa. Real Madridin ja Manchester Unitedin harjoitusottelu 2. elokuuta 2014 keräsi maan jalkapallohistorian suurilukuisimman yleisön, 109 318 katsojaa. Ottelu oli osa Amerikassa pelattavaa International Champions Cup -kilpailua.
Aiheesta muualla

Kuvia tai muita tiedostoja aiheesta Michigan Stadium Wikimedia Commonsissa